id en id id en en en en en ar en id sv id sq az id id id id id ms es it ms eo de es tl cy es en id id id id ms ms en id ms id id id id id id id nds tr en id en en tl tl en tr id en de ms id id id id ms ms de id tr pl en sl en en en en en en id de en en en ar ast en ms
Mengenai Malim Dan Kapal Yang Tidak Dapat Berlabuh - abdnaddin
Ingin Berkisah Dengan Cara Sendiri
Home Unlabelled Mengenai Malim Dan Kapal Yang Tidak Dapat Berlabuh
✔ abd naddin Diterbitkan 4:06 PTG
Operasi atau tugas mengemudikan kapal masuk ke pelabuhan atau keluar dari pelabuhan dilakukan oleh seorang malim. Malim berperanan menentukan sama ada sesebuah  kapal berlabuh dengan  selamat atau jika melakukan pelayaran, ia dapat keluar dari pelabuhan dengan baik tanpa kejadian yang tidak diingini.Tugas malim amatlah besar dan penting dalam  memastikan pelayaran  dapat dilakukan dengan sempurna.
Dalam kamus dewan edisi keempat, kata  malim boleh bermakna guru agama, orang yang alim atau  ulama. Satu lagi maknanya ialah petunjuk jalan, pemimpin atau boleh juga dimaknakan sebagai jurumudi. Ia juga bersinonim dengan nakhoda,juragan, malim angin, malim kapal, kapten dan sebagainya. Malim juga sinonim dengan pendidik, pembimbing dan sebagainya.
Seorang malim haruslah cerdik, bijaksana, penuh perkiraan, penuh pertimbangan, mampu bertindak dengan cepat dan tepat. Untuk menjadi seorang malim yang baik, ia haruslah memiliki ilmu dan pengetahuan. Tanpa ketinggian ilmu dan luas pengetahuan, mungkin kapal yang dikemudi tidak dapat menentukan ke mana hala atau destinasi yang dituju.
Saya tertarik dengan sebuah bayuk dari masyarakat Iranun yang mengisahkan mengenai kegagalan malim mengemudikan kapal menyebabkan kapal tak tentu hala tujunya.
Bayuk adalah puisi yang paling dominan dalam masyarakat  Iranun, salah satu etnik di Sabah.Ia adalah satu wacana untuk menyampaikan sesuatu yang terbuku di hati secara berkias. Bayuk terbahagi kepada  beberapa jenis seperi bayuk a usiat (bayuk nasihat), bayuk a daung (bayuk kiasan), bayuk a sindiri  (bayuk sindiran), bayuk a uragis (bayuk rajuk), bayuk a panukauan (bayuk pengimbas berita) dan sebagainya.Selain bayuk, masyarakat Iranun memiliki pelbagai jenis puisi antaranya sambirungan, diguani, dtaya' dan mang-mang bumbungan.
sa di' kaludan di kilid
da' man a gkalabuan
pasadan man ku malim
Ma' ampir su galila
sa di' lau di' dedsaan
Terjemhannya bebasnya seperti berikut:
bukan di lautan, bukan juga di tepian
(tak bertempat sesuai untuk berlabuh)
bukan di lautan, tidak juga di persisiran
Bayuk ini saya kutip dari buku Inventori Budaya Etnik Negeri Sabah: Etnik Iranun terbitan Lembaga Kebudayaan  Negeri Sabah (LKNS) 2017.
Dalam bayuk itu , ada dua frasa yang menyebabkan kapal tidak mendapat tempat yang sesuai untuk berlabuh , bukan di lautan, bukan di tepian, dan tidak ada tempat untuk merapat kerana malim dan jurubahasa , adalah ` kalalagan ku lalung (cerdik dalam dungu) dan dupang ku maungangen (bodoh dalam bijaksana).
Kegagalan malim untuk mengendalikan kapal menyebabkan ia tidak mempunyai tempat untuk berlabuh, sehingga kita berada dalam keadaan tidak juga di tengah laut, tidak juga di tepian.
Saya fikir dalam kehidupan ini, tidak dapat tidak, kita boleh dikatakan seorang malim. Kalau  bukan malim dalam kepimpinan organisasi, jabatan,persatuan, kita malim dalam keluarga kita. Kalau bukan malim kepada sesama kita, kita adalah malim sekurang-kurangnya kepada diri kita sendiri. Satu perkara yang kita harus elakkan ialah sikap "kalalagan ku lalung (cerdik dalam dungu) dan dupang ku maungangen (bodoh dalam bijaksana).
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin